Diari Oficial de la Generalitat Valenciana


Sumari del DOGV 2381, del 07-11-1994 (1994/832940)

RESOLUCIÓ de 24 d'octubre de 1994, del Rectorat de la Universitat de València, per la qual convoca a concurs públic una plaça de becari d'investigació en l'àrea de geologia
----------------------------------------------------------------------------------------------------------------------------------------------------------------------------

### Dades del document

Número de DOGV
:   2381

Data del DOGV
:   07-11-1994

Secció del DOGV
:   AUTORITATS I PERSONAL

Número del document
:   1994/832940


Data del document
:   24-10-1994

Organisme emissor
:   Universitat de València

Tipus de document
:   Resolució

RESOLUCIó de 24 d'octubre de 1994, del Rectorat de la Universitat de València, per la qual convoca a concurs públic una plaça de becari d'investigació en l'àrea de geologia. [94/7562]  
Aquest rectorat, fent ús de les competències que li atribueix l'article 4t de l'OM de 27 de març de 1986, i segons el que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents  
Bases de la convocatòria  
1. Títol del projecte: «Obtenció de primeres matèries argiloses d'elevades prestacions ceràmiques a partir de materials d'estèril de mines de carbó», dirigit pel prof. Joaquín Bastida Cuairan, del Departament de Geologia de la Facultat de Física.  
2. Nombre de places: 1.  
3. Perfil de la beca:  
3.1.Requisits:  
3.1.1. Títol de llicenciat en Ciències Geològiques.  
3.1.2. Alumne de tercer cicle (o compromís de matricular-se) del programa «Mineralogia i geoquímica de recursos geològics».  
3.2. Mèrits a valorar:   
3.2.1. Publicacions de geologia i mineralogia de formacions portadores de carbó.  
3.2.2. Qualificacions en cursos de mineralogia d'argiles i de geoquímica.  
3.2.3. Participació en projectes previs sobre geologia de formacions portadores de carbó.  
3.3. Objectius de la beca: estudi geològic, mineralògic i geoquímic en formacions portadores de carbó.  
3.4.Condicions de la beca.  
3.4.1. Durada: 1 any.  
3.4.2. Dotació: 102.250 PTA/mes brutes.  
3.4.3. Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/83, de 25 d'agost).  
3.3.4. Aquesta beca no estableix relació laboral ni contractual amb la Universitat de València, ni compromís quant a la posterior incorporació a la plantilla de la universitat.  
3.3.5. La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.   
4. Documentació: certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies següents a la data de publicació d'aquesta convocatòria, adreçades al vicerrector d'Investigació.  
6. Procediment de selecció: la permanent de la Comissió d'Investigació avaluarà les sol·licituds, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
València, 24 d'octubre de 1994.- El vicerrector d'Investigació: Juli Peretó Magraner.